На кошаркашком олимпијском турниру је учествовало 16 репрезентација. Кошарка је до ове олимпијаде постала више интернационални спорт и доминација кошаркаша из Сједињених Држава је почела да се доводи у питање. Највећи супарници и претенденти за златну олимпијску медаљу су поред репрезентације САД постале и репрезентација Совјетског Савеза и Југославије. На Светском шампионату одржаним 1967. године репрезентација САД је освојила тек четврто место док су Совјети и Југословени освојили прво и друго мести, исто као и на Европском првенству 1965. године.